b'\n_START_ARTICLE_\nYksikk\xc3\xb6testaaminen\n_START_PARAGRAPH_\nYksikk\xc3\xb6testaaminen (engl. unit testing) on tietokoneohjelman testaamisen ja laadunvarmistuksen menetelm\xc3\xa4, jossa l\xc3\xa4hdekoodin osat testataan yhdess\xc3\xa4 tai erikseen. T\xc3\xa4m\xc3\xa4 eroaa koko ohjelman testaamisesta yhten\xc3\xa4 kokonaisuutena._NEWLINE_Yksikk\xc3\xb6testaaminen tyypillisesti voidaan suorittaa automatisoidusti, mutta my\xc3\xb6s manuaalisesti suorittaminen on mahdollista._NEWLINE_Ohjelman eri osat voidaan testin ajaksi korvata yksinkertaistetuilla korvikkeilla. Korvattavat osat eiv\xc3\xa4t kuulu varsinaiseen testattavaan yksikk\xc3\xb6\xc3\xb6n._NEWLINE_Yksikk\xc3\xb6testaamisen lis\xc3\xa4ksi voidaan tehd\xc3\xa4 integraatiotestaaminen, jossa eri yksik\xc3\xb6t testataan yhten\xc3\xa4isen\xc3\xa4 kokonaisuutena._NEWLINE_Standardit, kuten IEC 61508, voivat vaatia ohjelman yksikk\xc3\xb6testaamista.\n_START_SECTION_\nHaittapuolet ja rajoitteet\n_START_PARAGRAPH_\nTestien kehitt\xc3\xa4minen voi vaatia paljon aikaa: jokaista Java-koodirivi\xc3\xa4 kohden tarvitaan keskim\xc3\xa4\xc3\xa4rin 3\xe2\x80\x935 JUnit-koodirivi\xc3\xa4 riitt\xc3\xa4v\xc3\xa4n kattavuuden saavuttamiseen.'